La direcció de l’Orfeão de Leiria visita Llíria
29 de novembre de 2022

El regidor d'Ensenyaments Artístics, Paco García, juntament amb l'equip directiu del Conservatori Professional de Música de Llíria, han mantingut este cap de setmana una trobada amb Màrio Teixeira, director pedagògic de l’Orfeão de Leiria de Portugal, també Ciutat Creativa en Música per la UNESCO.

Esta visita de treball ha tingut com a objectiu principal preparar la mobilitat Erasmus+ de l'alumnat portugués que realitzarà un intercanvi amb el centre de Llíria el pròxim any.

Un total de 15 estudiants de l’Orfeão de Leiria estaran en la primera quinzena del mes de març a la localitat edetana, on podran compartir experiències musicals i artístiques amb l'alumnat del Conservatori, les societats musicals i visitar el patrimoni de la zona.

Esta trobada s'emmarca dins de la col·laboració d'intercanvis que, des de la Xarxa de Ciutats Creatives UNESCO i el programa europeu Erasmus+, està duent a terme el Consistori de Llíria, amb la finalitat d'internacionalitzar la música i els músics del municipi.